Bohonikai

Bohonikai () – kaimas Lenkijos šiaurės rytuose, Sokulkos valsčiuje, Sokulkos apskrityje, Palenkės vaivadijoje. Kaimas yra apie 7 km į rytus nuo Sokulkos ir 42 km į šiaurės rytus nuo vaivadijos centro Balstogės. Kaime yra gausiai turistų ir piligrimų lankoma musulmonų medinė Bohonikų mečetė. Taip pat yra dvi totorių kapinės. Bohonikų musulmonų kapinės buvo įkurtos 1679 metais. Kaime įsikūręs Bohonikų musulmonų bendruomenės centras.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Karaliaus Jono Sobieskio valdymo laikais kaimo aplinkinės žemės buvo suteiktos totoriams už jų nuopelnus ginant karalių ir dalyvaujant įvairiuose mūšiuose. 1679 m. kaime apsigyveno 30 totorių šeimų, iš kurių buvo rotmistrų šeimos: Kinskiai, Olejevskiai ir Seleckiai. 1717 m. kaime buvo pastatyta mečetė. 1789 m. kaime buvo 3 ūkiai, kuriuose gyveno 46 totoriai, 1921 m. gyveno 26 totoriai. 1975-1998 m. priklausė Balstogės vaivadijai.

Paminklai

 Medinė totorių mečetė XIX a. antros pusės;
 Totorių kapinės XVIII a.

Šaltiniai

Literatūra

 Rąkowski Grzegorz: Polska egzotyczna I. Oficyna Wydawnicza "Rewasz", Pruszków 2005. ISBN 83-89188-37-6
 Darmochwał Tomasz: Północne Podlasie, wschodnie Mazowsze. Agencja "TD", Białystok 2000. ISBN 83-911266-3-3
 Podlaski Szlak Tatarski – Bohoniki. Muzułmańska Gmina Wyznaniowa w Bohonikach przy pomocy finansowej Starosty Sokólskiego, Bohoniki 2006. ISBN 83-922665-2-8

Sokulkos valsčius
Lenkijos totoriai